Προηγουμένως στο Circle, ο Κόρτνεϊ έγινε ο Τζόκερ…
Στόχος μου είναι να τους κάνω να νομίζουν ότι είναι η Έμιλι.
…και χρησιμοποίησε καλά τη νέα δύναμη…
"Διάλεξε έναν παίκτη, για να γίνει ένας από τους influencer".
ΡΙΒΕΡ
Με διάλεξε!
…κάνοντας ένα σημαντικό μπλοκάρισμα.
Όχι!
"Ο παίκτης που θέλουμε να μπλοκάρουμε είναι…"
"Η Τεριλίσα".
-"Μπλοκαρίστηκες". -Δόξα τω Θεώ!
Δύο ψεύτικα προφίλ δοκιμάστηκαν…
Μήπως να χρησιμοποιήσω το υγρό;
Δεν φαίνεται να το έκανε μια κοπέλα 21 χρονών.
Θα ρίξω δόλωμα. Έτσι θα δω αν είναι ψεύτικο προφίλ.
-Κάτσε να σκεφτώ. -Σκέψου καλά. Ξέρω ότι το σκέφτεσαι.
-Ωραίο μήνυμα. -Τον τσάκωσα! Δεν είσαι τόσο καλός!
…κι αυτό οδήγησε σε διπλό μπλοκάρισμα.
-Η αξιολόγησή τους είναι ό,τι να 'ναι, ρε! -Αλλά έγινε άλλη μία ανατροπή.
-Ποιος είσαι; -Είμαι η Έμιλι.
Είμαι ο Λανς!
ΕΙΔΟΠΟΙΗΣΗ!
"Σας δίνεται μια δεύτερη ευκαιρία".
"Δείτε το νέο προφίλ σας".
-Αποκλείεται! Πάμε! -Θεέ μου!
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Ο Κύκλος απόψε προκάλεσε δράματα για τα καλά.
Δύο παίκτες, ο Λανς και η Έμιλι,
μπλοκαρίστηκαν αυτόματα, αφού πάτωσαν στην αξιολόγηση.
ΜΠΛΟΚΑΡΙΣΤΗΚΕΣ
Κύκλε, βρε βάρβαρε!
Αλλά, ευτυχώς, τους δόθηκε σανίδα σωτηρίας για να συνεχίσουν τις κομπίνες στον Κύκλο.
ΩΡΑ ΝΑ ΔΕΙΤΕ ΤΟ ΠΡΟΦΙΛ ΣΑΣ
Ας το κάνουμε! Φύγαμε!
-Ποιος είναι αυτός ο τύπος; -Φαίνεται πολύ καλός.
-Πόσο είσαι; -Είκοσι.
Είσαι 20. Εγώ είμαι 42.
-Έχουμε καλό συνδυασμό… -Ναι, έχουμε το ηλικιακό εύρος.
Το δύσκολο θα είναι να παίξουμε κάποιον τόσο μεγαλύτερο.
-Δεν είμαι τόσο μεγάλη, κατάλαβες; -Όχι.
Αλλά έχουμε την οπτική ενός άντρα.
-Ζω το ένα πέμπτο απ' ό,τι αυτός. -Ναι.
Αλλά νιώθω ότι οι φίλοι μου είχαν μπαμπάδες σαν αυτόν.
-Μοιάζει στον μπαμπά μου. -Ναι;
-Χωρίς μουστάκι… Ναι. -Θα κάνουμε τους μπαμπάδες μας.
-Θέλουμε αύρα μπαμπά. -Ναι, αύρα μπαμπά.
Νομίζω ότι θα τον συμπαθήσουν.
-Εντάξει. Πάμε. -Εντάξει. Το έχουμε.
-Δεν έχεις συχνά δεύτερη ευκαιρία. -Εντάξει.
Κύκλε, άνοιξε το προφίλ του νέου μας παίκτη.
ΝΕΟΣ ΠΑΙΚΤΗΣ ΔΟΥΛΕΙΑ - ΜΕΝΤΙΟΥΜ
Είναι μέντιουμ;
-Θεέ μου, ρε! -Θεέ μου!
Μπορούμε να κάνουμε ότι ξέρουμε πράγματα που ήδη ξέρουμε.
-Θα έχει πολλή πλάκα. -Πανέξυπνη ιδέα!
Κύκλε, άνοιξε τις φωτογραφίες μας.
Το μουστάκι πρέπει να φύγει!
Το ξέρω! Πώς τον λένε;
Εκπέμπει αύρα παππού.
Το αληθινό μου όνομα είναι Τζον. Του παππού μου.
-Καλό όνομα. -Ναι.
-Ένας Τζον είναι ένας γλυκός ηλικιωμένος. -Τζον, ναι.
Κύκλε, ας τον ονομάσουμε Τζον.
Βάλε στην ηλικία 64.
Πόλη;
Μπορούμε να τον κάνουμε σαν τον παππού μου.
-Είναι από τη Δυτική Βιρτζίνια. -Εντάξει, ακούγεται πολύ…
-Φιλικό. -Ναι.
Κύκλε, βάλε στην πόλη τη Μόργκανταουν της Δυτικής Βιρτζίνια.
Μ' αρέσει.
Κύκλε, ας πούμε "Γεια σας. Είμαι ο Τζον.
Επαγγελματίας μέντιουμ, ερασιτέχνης Άγιος Βασίλης, λάτρης της περιπέτειας".
Αν θέλουμε να είμαστε ο πιο φιλικός γεράκος,
ίσως πρέπει να γίνουμε γκέι.
Έχουμε τον Κόρτνεϊ και τον Ρίβερ, και ξέρω πολλά για τους γκέι άντρες.
Ναι. "Τρυφερός σύντροφος επί 38 χρόνια του υπέροχου συζύγου μου, Τέρι,
και πατέρας τριών απίστευτων παιδιών".
Μ' αρέσει ο Τζον. Είναι αξιόπιστος.
Δεν ξέρω. Πρέπει να δω ποια χόμπι μου του ταιριάζουν.
-Μ' αρέσει να διαβάζω. Διαβάζει; -Ίσως.
Έκανα αυτοσχεδιασμό, ίσως έχει κάνει μαθήματα.
Ας πούμε "Μ' αρέσει να μαγειρεύω, να χαλαρώνω μ' ένα καλό βιβλίο
και να κάνω αυτοσχεδιασμό!"
-Μ' αρέσει. -Ωραίο είναι.
Κύκλε, ας το κλειδώσουμε.
"Θα μπείτε στον Κύκλο αύριο".
-Θα σκίσουμε, ρε. -Ναι. Κι εγώ αυτό πιστεύω.
Νομίζω ότι θα είναι πολύ καλό.
-Οι δυνάμεις μου λένε… -Το ξέρω.
Να χρησιμοποιήσουμε τις δυνάμεις μας.
Ένας 64χρονος γκέι μέντιουμ, πατέρας τριών παιδιών.
Θα πέσουν ερωτήσεις. Καλά που κάνει αυτοσχεδιασμό.
Οι άλλοι σκέφτονται τους μπλοκαρισμένους φίλους τους, που δεν είναι μπλοκαρισμένοι.
Λυπήθηκα που έφυγε η Έμιλι. Ένιωσα ότι θα προστάτευε τον Τρέβορ,
αν της δινόταν η ευκαιρία.
Έμεινα άναυδος που ο Λανς δεν ήρθε να δει τον Ρίβερ.
Ένιωσα ότι ήρθαμε πραγματικά κοντά,
οπότε περίμενα να έρθει εδώ.
Έχω τσαντιστεί που η Έμιλι δεν ήρθε να με δει.
Αναρωτιέμαι γιατί δεν ήρθε.
Και έμειναν μόνο έξι.
Πρέπει ν' ανεβάσω ρυθμό τώρα.
Και αυτό…
Πρέπει να γίνω ριψοκίνδυνη τις επόμενες δυο μέρες,
για να βεβαιωθώ ότι θα βγω πρώτη.
Είναι πρωί και η Λίσα με τον Τζακ ξυπνάνε πρώτη μέρα ως Τζον.
Ο μαθητής Τζακ μαθαίνει πώς να είναι προσωπικός βοηθός.
Θέλεις σάντουιτς με μπέικον, αυγό και τυρί;
Ναι, γιατί όχι;
Θα δοκιμάσω να μαγειρέψω.
Οι άλλοι ξυπνάνε νομίζοντας ότι είναι μια κανονική μέρα στον Κύκλο.
Το είχα ανάγκη.
Ένα πρωινό μπάνιο δεν έβλαψε κανέναν.
Έζησα άλλη μια μέρα.
Χθες ήταν αληθινό.
Ο Κύκλος δεν παίζει παιχνίδια.
Μίτσελ, μόνο αυτό κάνει κυριολεκτικά ο Κύκλος.
"Οι ενημερώσεις ανανεώθηκαν".
Θεέ μου.
Κύκλε, άνοιξε τις ενημερώσεις.
Ξέρω τι είναι αυτό.
"Η Έμιλι άφησε μήνυμα για τον Κύκλο".
Θα δούμε ποιοι πραγματικά είναι ο Λανς και η Έμιλι.
Κύκλε, σε παρακαλώ, παίξε το βίντεο της Έμιλι.
Για, παιδιά, είμαι η Έμιλι.
Βασικά, με λένε Τζακ.
-Τι; -Το ήξερα! Είναι άντρας!
Η Έμιλι ήταν Εμίλιο.
Η καλύτερή μου φίλη λέγεται Τζακ;
Μπήκα στον Κύκλο ως Έμιλι, μια καλή μου φίλη από το κολέγιο,
επειδή ήθελα να παίξω ωραία, στρατηγικά και αδίστακτα,
και ήθελα να το κάνω προσποιούμενος
ένα χαριτωμένο κορίτσι αδελφότητας με ύψος 1,50.
Εγώ τσίμπησα. Είναι χαριτωμένη.
Αλλά όταν ήρθε η ώρα του μακιγιάζ, δεν βγήκε καλό, όπως προσέξατε.
Ναι, το μακιγιάζ σου, αυτό σε πρόδωσε.
Ενώ σέβομαι όσους παίζουν πολύ στρατηγικά,
σου λένε ψέματα, δεν είναι καν αυτοί που λένε
και θα σου πουν ό,τι θες ν' ακούσεις. "#ΣεΥποτηρίζω".
Μιλάει για την Κλόι. Πήγε να δει την Κλόι χθες.
Θεέ μου!
Η Κλόι θα πει ότι πήγε να τη δει;
Πρέπει να τελειοποιήσω τις ικανότητές μου στο μακιγιάζ πριν τα ξαναπούμε.
Τα λέμε.
Είχες μελετήσει αρκετά, αλλά όχι εξονυχιστικά, κύριε Τζακ!
Όσο κι αν μισώ που μου το έκανε αυτό, ήταν μια αξιοπρεπής στρατηγική.
Από ένα ψεύτικο προφίλ σε άλλο, σεβασμός.
Επόμενος. Πού είναι ο Λανς; Φέρε μου τον Λανς.
Κύκλε, σε παρακαλώ, παίξε το βίντεο του Λανς.
Γεια σας, παιδιά, εγώ είμαι, ο Λανς Μπας.
Εντάξει, δεν είμαι ο αληθινός Λανς Μπας.
-Θεέ μου. -Η μαμά του είναι; Ποια είναι;
Είμαι η Λίσα και είμαι η προσωπική βοηθός του Λανς εδώ και 15 χρόνια.
Θεέ μου.
Ο Λανς είναι από τους πιο δημοφιλείς που ξέρω,
και ήθελα να δω πώς είναι να είναι στη θέση του.
Έπαιξα όσο πιο κοντά στον Λανς γινόταν.
Ίσως με κατέστρεψε που ήμουν πολύ καλή. Ποιος ξέρει;
Έκανα κάποιες ξεχωριστές φιλίες εδώ μέσα
και σας υπόσχομαι ότι θα σας γνωρίσω τον αληθινό Λανς,
αλλά από εμένα "Bye Bye Bye" για την ώρα.
Ποτέ δεν ξέρεις εδώ μέσα, φίλε. Ποτέ δεν ξέρεις.
Ένα κομμάτι μου έχει απογοητευτεί που δεν είναι ο αληθινός Λανς Μπας,
αλλά υποσχέθηκε να μας συστήσει, οπότε…
"Η Συνομιλία του Κύκλου άνοιξε".
-Αυτό θέλω να δω. -Μάλιστα.
Αλλά πριν πάνε εκεί, ο Κύκλος έχει κάτι για τον καινούργιο.
"Ειδοποίηση!" Τι έχουμε εδώ;
"Τζον, αργότερα το πρωί θα μπεις στον Κύκλο.
Προς το παρόν, θα παρακολουθείς".
Θα παρακολουθούμε; Συναρπαστικό!
"Θα παρακολουθείς κρυφά τους συμπαίκτες σου".
Αυτό είναι υπέροχο!
Μάλλον αυτό σημαίνει ότι μπορούμε να δούμε τι λένε.
Θα τους κατασκοπεύσουμε.
Κύκλε, άνοιξε τη Συνομιλία του Κύκλου.
Θέλω να δω τι σκέφτονται οι άλλοι για τα ψεύτικα προφίλ.
Ανυπομονώ να δω.
Θα είναι πολύ περίεργο.
Αυτή η συνομιλία έχει ζουμί.
Ποιος θα πει ψέματα ότι η Έμιλι δεν πήγε να τον δει; Ποιος;
Μήνυμα. "Διπλό χτύπημα για τα ψεύτικα προφίλ.
Δεν το πιστεύω ότι φλέρταρα με άντρα. #Εμίλιο". Αποστολή.
-Συγγνώμη, φίλε. -Συγγνώμη, Μιτς.
Γι' αυτό ο Μίτσελ σταμάτησε να με φλερτάρει,
επειδή φλέρταρε με την Έμιλι!
Κύκλε, μήνυμα. "Έπεσε κανενός άλλου το στόμα στο πάτωμα,
όταν εμφανίστηκαν δύο ψεύτικα προφίλ;
Έχω σοκαριστεί". Αποστολή.
Μήνυμα. "Θεέ μου! Δύο θαυμαστικά.
#ΠιάστηκανΔύοΨεύτικαΠροφίλ.
Υποψιάστηκα την Έμιλι μετά το άθλιο μακιγιάζ,
αλλά ο Λανς; #ΜεΞεγέλασεΕντελώς". Αποστολή.
Γαμώ τη δοκιμασία, ρε φίλε.
Κύκλε, μήνυμα. "Στενοχωρήθηκα που έφυγαν και οι δύο,
ειδικά εφόσον θεωρούσα την Έμιλι την καλύτερή μου φίλη.
Δεν το πιστεύω ότι δεν ήρθε καν να με δει!
Θέλω να μάθω ποιον πήγε να δει! #Ανατροπή". Αποστολή μηνύματος.
Κλόι, λες ψέματα. Η Κλόι λέει ψέματα!
Δεν πήγε να δει την Κλόι, έτσι νόμιζα. Σ' εμένα δεν ήρθε.
Μήνυμα.
"Ποιος από εσάς θα πει ψέματα ότι δεν πήγε να τον δει;
Ερωτηματικό". Αποστολή.
Η Κατ βγαίνει στην επίθεση, μωρό μου!
Κύκλε, μήνυμα. "Εντάξει, όχι", με κεφαλαία, "πάλι.
Ας μιλήσει κάποιος. Σε ποιους πήγαν η Έμιλι κι ο Λανς;"
Αλήθεια δεν ήρθε να με δει.
Κλόι, πρέπει να μας πεις κάτι.
Μήνυμα. "Η Έμιλι και ο Λανς προφανώς πήγαν να δουν κάποιους,
ποιοι ήταν, λοιπόν;" Αποστολή.
Τέλεια. Κανείς δεν θα το παραδεχτεί, οπότε θα μειώνεται η εμπιστοσύνη.
Μήνυμα. "Δεν μπορώ να πιστέψω ότι δεν πήγε να δει την κολλητή της, Κλόι.
#ΑκόμαΠαίζετεΠαιχνίδιαΌλοιΣας". Αποστολή.
Δεν ξέρω πώς να πάρω το μήνυμα που μόλις έστειλε ο Τρέβορ.
Δεν ξέρω γιατί να μην το πει κανείς. Ποιος νοιάζεται;
Κύκλε, μήνυμα. "Γιατί να πω ψέματα για το αν ήρθε να με δει η Έμιλι;
Θα σας το έλεγα με χαρά. #ΤαΛέωΌπωςΕίναι". Αποστολή μηνύματος.
Λες ψέματα!
Είναι ενοχλητικό όταν ο άλλος δεν το παραδέχεται.
Κάποιος λέει ψέματα.
-Όλοι γίνονται λίγο παρανοϊκοί τώρα. -Ναι.
Πολύ κατατοπιστικό αυτό.
-Ναι. -Πολύ κατατοπιστικό.
Στη συνομιλία έμαθα ότι η Κλόι λέει ψέματα.
Ο ήλιος μπορεί να βγήκε το πρωί, αλλά η συνομιλία έφερε σύννεφα.
Όσο ο Τζον περιμένει για την ώρα,
ο Τρέβορ, που τον κάνει η Ντελίσα, θέλει να τα πει με τον Μίτσελ…
-Θεέ μου! -…που κάνει μπάνιο.
Νιώθω ότι ο Μίτσελ είναι μπαλαντέρ.
Δεν ξέρω αν έχει καταφέρει ως τώρα να δημιουργήσει πολύ καλές σχέσεις.
Νομίζω ότι θα ήταν έξυπνο για τον Τρέβορ να γίνει κολλητός του Μίτσελ
και να τον έχει με το μέρος του.
Αυτό είναι υδρομασάζ.
Ο Τρέβορ! "Πρόσκληση από Τρέβορ σε ιδιωτική συνομιλία".
Κύκλε, άνοιξε την ιδιωτική συνομιλία με τον Τρέβορ.
Μήνυμα. "Αν και ήξερα ότι η Έμιλι ήταν ψεύτικο προφίλ,
ήλπιζα να μην είναι, και ήθελα πολύ να σας τα φτιάξω".
"#ΔιπλόΡαντεβούΜεΤονΕμίλιο".
Μπορούμε να ξεκινήσουμε έτσι. Να γελάσουμε μ' αυτό.
Να χτίσουμε τον δεσμό μας.
Μια μικρή αντρική φιλία.
Νόμιζα ότι η Έμιλι θα γινόταν η Μπιγιονσέ μου από την πρώτη μέρα.
Τα πήγαμε καλά, και μας την έφερε το ψεύτικο προφίλ, ρε φίλε.
"Μίτσελ. Άσ' τα να πάνε, φίλε.
Η Μπιγιονσέ μου έγινε Jay-Z".
Θα γελάσουμε μ' αυτό.
Μήνυμα.
"Ήξερα από την πρώτη μέρα ότι θα γινόμασταν φίλοι.
Ένιωσα ότι ήσουν αυθεντικός, σωστός τύπος.
#Μάγκας".
Κυριολεκτικά, είμαι μάγκας. Είμαι κι ο πρώτος. Κι ο πρώτος!
Κι εσύ, αλλά εγώ είμαι κι ο πρώτος. Με πιάνεις;
Δηλαδή, είμαι ωραίος.
Σας παρουσιάζουμε τον αυτοαποκαλούμενο Jay-Z του Κύκλου που χορεύει για σας.
Η Κλόι, την οποία μόλις πλήγωσε η Έμιλι,
εντείνει το παιχνίδι στρατηγικής της.
Αν βγεις έξω έτσι, θα προσελκύσεις το αρσενικό είδος.
Αν βάλεις το μακιγιάζ στα συγκεκριμένα σημεία στο πρόσωπό σου
με αυτόν τον τρόπο.
Κρίμα που σε βλέπουμε μόνο εμείς.
Η Κατ πιστεύει ότι η Κλόι είπε ψέματα για την Έμιλι
και θέλει λίγη Τεξανή ειλικρίνεια.
Θέλω να μιλήσω στις Νότιες Βασίλισσές μου.
Θέλω να δω πώς νιώθουν για την Κλόι,
αφού είδαν την πληροφορία στην ομαδική συνομιλία
από τα βίντεο των Έμιλι και Λανς. Και την αποκάλυψη των Έμιλι και Τζακ.
Κύκλε,
ξεκίνα συνομιλία με τις Νότιες Βασίλισσες, τους Κόρτνεϊ και Ρίβερ.
"Η Κατ σε προσκάλεσε στη συνομιλία Νότιες Βασίλισσες".
Τι συμβαίνει εδώ; Νιώθω ότι έχει απώτερο κίνητρο.
Εγώ και ο Ρίβερ είμαστε σύμμαχοι, οπότε ίσως σκέφτηκε να τρυπώσει κι αυτή,
αλλά δεν είσαι η Κλόι, θα δούμε.
Έχω ενθουσιαστεί. Ευχαριστώ, Κατ.
Μήνυμα. "Εσείς οι σουσουράδες κάτι θα ετοιμάζετε
μετά από όλες αυτές τις αποκαλύψεις.
Εικονίδιο ματάκια. #ΠροσπαθώΝαΜπωΌπουΧωράω". Αποστολή.
Θεέ μου.
Ναι, αποκαλύφθηκαν πολλά.
"#ΠροσπαθώΝαΜπωΌπουΧωράω".
Κατ, τι…
Αν νομίζεις ότι θα προδώσουμε την καλή μας φίλη Κλόι, κάνεις λάθος.
Κύκλε, μήνυμα.
"Κατ, ταιριάζεις τέλεια μ' εμένα, βασίλισσά μου του Ντάλας!" Αποστολή.
Ο Ρίβερ δεν ξέρει τι να πει!
Νομίζω ότι ο Ρίβερ είναι θετικός, και αυτή είναι θετική αύρα.
Παίξε όσο θέλεις, αλλά ας το διασκεδάσουμε.
Μήνυμα. "Η Κλόι είπε ότι θα έλεγε με χαρά ότι η Έμιλι πήγε να τη δει…"
"…αλλά αφού είδα το βίντεο, δεν καταλαβαίνω γιατί θα χαιρόταν.
#Αντιφατικό".
Η Κλόι θα χαιρόταν να γνωρίσει την κολλητή της στον Κύκλο έτσι κι αλλιώς,
είτε ήταν ο Τζακ είτε η αληθινή Έμιλι.
Κράζει το κορίτσι μου, την Κλόι, και δεν μ' αρέσει και πολύ αυτό.
Αν μπορεί να εκθρονίσει την Κλόι, θα το κάνει.
Ας μην πουν ότι δεν την πάνε ή ότι είναι ψεύτικη.
Θέλω απλώς να δω αν την αμφισβητούν όσο εγώ.
Πρέπει να αποφύγουμε να απαντήσουμε
ή να την κάνουμε να νιώσει ότι συμφωνούμε λίγο
και μετά να πάμε να το πούμε στην Κλόι.
Κύκλε, μήνυμα. "Ξεκαρδίστηκα. Δις Κατ, μ' έκανες να πνιγώ με τα ποπκόρν".
"Θα χαιρόμουν να πω στην ομάδα ότι κάποιος ήρθε να με δει,
επειδή είμαι ακόμα εδώ, για να πω την αλήθεια".
Εντάξει, μήνυμα.
"#Μπερδεύτηκα. Η Έμιλι ήταν κοντά και με άλλους.
Ίσως πήγε να δει εκείνους". Αποστολή.
Ο Ρίβερ είπε "Μωρή, είσαι ηλίθια;"
Νομίζω ότι προσπαθούν να με κάνουν να νιώσω ότι συμφωνούν με την Κλόι.
Μήνυμα. "Γιατί να μας φλομώσει κάποιος για το αν πήγε να τον δει η Έμιλι;
#ΑυτάΕίναιΒλακείες". Αποστολή.
"#ΑυτάΕίναιΒλακείες". Συμφωνώ μαζί σου, Κατ.
Μήνυμα. "Ο Μίτσελ είναι μια πιθανότητα.
Ίσως βρεθήκανε και δεν το μάθαμε". Αποστολή.
Με τίποτα!
Μήνυμα. "Αυτό δεν είναι λογικό.
Γιατί να πάει η Έμιλι στον Μιτς;" Αποστολή.
Κυνηγάει την Κλόι. Δεν πιστεύει ότι είναι ο Μιτς.
Κύκλε, μήνυμα. "Ο Μιτς είπε ότι φλέρταρε με τον #Εμίλιο.
Δεν ξέρω γιατί να πει κάποιος ψέματα. #ΔενΚαταλαβαίνω".
Αποστολή μηνύματος.
Παίζουν συγκρατημένα. Δεν θα πουν πολλά.
Νομίζω ότι η Κατ ήθελε εγώ και ο Ρίβερ ν' αντιδράσουμε
και να πούμε "Ναι, κορίτσι μου! Σωστά! Γιατί η Κλόι λέει ψέματα;"
Αλλά νομίζω ότι με δύο διαφορετικούς τρόπους
εγώ και ο Ρίβερ της απαντήσαμε διπλωματικά.
Μήνυμα. "Κατ, ξέρω ότι είναι δύσκολο να ενημερωθείς, γιατί μόλις ήρθες.
Πάντα υπάρχουν αναπάντητες ερωτήσεις στον Κύκλο. #ΑπλώςΔιασκέδασέΤο". Αποστολή.
Μήνυμα. "Ναι, το βλέπω".
"Έπρεπε να αξιολογήσω την πραγματικότητα.
Ευχαριστώ, παιδιά. Μου ξεκαθαρίσατε πράγματα που σκεφτόμουν".
Ωραία.
Αλανιάρα Κατ, πρέπει να τελειώσεις τη συνομιλία,
γιατί ξέρω τι θέση θα της δώσω
και ελπίζω ο Ρίβερ να σκέφτεται αυτό που σκέφτομαι.
Πρέπει να συνομιλήσουμε οι Καρντάσιαν
και να πούμε στην Κλόι τι συμβαίνει με την Κατ και όλα αυτά.
Στο Καρντάσιαν-μομπίλ, σκύλες.
Είναι η μοναδική συζήτηση που δεν πήγε όπως ήθελα.
Σίγουρα το παίζουν σιγανά ποταμάκια και σε διπλό ταμπλό.
Γι' αυτό δεν μ' αρέσει που είπα το όνομα της Κλόι.
Αυτό δίνει στοιχεία στον Κόρτνεϊ και τον Ρίβερ, για να πουν στην Κλόι
"Η Κατ μάς είπε ότι πιστεύει ότι είπες ψέματα".
Τώρα πρέπει να καλύψω τον κώλο μου, γιατί έχω εκτεθεί για τα καλά.
Αφήνουμε την Κατ να κυνηγά την ουρά της,
γιατί ο Κύκλος είναι σιωπηλός εδώ και ώρα, λες και είναι ώρα για…
"Ειδοποίηση!"
-Να ετοιμαστούμε. -Ας δω τα ψέματα για τον Τζον.
Δεν ξέρω καθόλου τι μπορεί να είναι,
αν σκεφτείς το διπλό μπλοκάρισμα χθες.
Κάθε φορά που βλέπω ειδοποίηση, κάτι κακό θα συμβεί.
"Ένας νέος παίκτης μπήκε στον Κύκλο".
Εμείς.
Πρόβλημα.
Ελπίζω να μην απειλήσει το παιχνίδι μου.
Ποιος είσαι;
Τζον!
-Είμαστε μέσα! -Ο Τζον! Ο Τζον έφτασε!
Μοιάζεις με όμορφο κατεργάρη, Τζον.
Κοίτα τον Τζον! Είναι πολύ χαριτωμένος!
Μου αρέσει που είναι μεγαλύτερος!
Έχει υπέροχο μουστάκι.
Είσαι σχεδόν ίσα μ' εμένα.
Θα ψάξουμε το προφίλ του!
Κύκλε, άνοιξε το προφίλ του Τζον.
-Τζον, δικέ μου. -Είσαι μέντιουμ!
Τι;
Τα λατρεύω τα μέντιουμ! Πηγαίνω κάθε βδομάδα.
Μη δείξεις τις δυνάμεις σου εδώ.
Μόνο αυτό ζητάω!
Είναι από Μόργκανταουν, Δυτ. Βιρτζίνια.
"Γεια σας, παιδιά, είμαι ο Τζον!"
"Επαγγελματίας μέντιουμ, ερασιτέχνης Άγιος Βασίλης…"
"…λάτρης της περιπέτειας".
-Τόσο αλλόκοτο που φαίνεται πιστευτό. -Φαίνεται πιστευτό.
"Τρυφερός σύντροφος επί 30 χρόνια του υπέροχου συζύγου μου, Τέρι,
και πατέρας τριών απίστευτων παιδιών".
Θα δεθούμε. Είμαστε κι οι δύο γονείς. "Μ' αρέσει να μαγειρεύω,
να χαλαρώνω μ' ένα βιβλίο και να κάνω αυτοσχεδιασμό".
Κι εμένα μου αρέσει να αυτοσχεδιάζω!
Βασικά, αυτοσχεδιάζω από την αρχή.
Η μαμά μου είναι περίπου στην ηλικία του, θα είμαι σαν την κόρη του.
Τη μαύρη.
Μέχρι στιγμής φαίνεται ζωντανός θρύλος. Ή είναι πολύ καλός για να είναι αληθινός;
Ελπίζω να είναι αληθινό. Θέλω να είναι αληθινό το προφίλ αυτό.
Πρέπει να μιλήσω με τον Τζον και να δω τι σκέφτεται.
Μιτς, ο Κύκλος σε φροντίζει.
Κύκλε, άνοιξε τη Συνομιλία του Κύκλου.
-Τι λέει ο κόσμος στη Δυτική Βιρτζίνια; -Τι χαμπάρια;
Νιώθω ότι το καλωσόρισμα του Τζον θα είναι πάρα πολύ θερμό.
Ξεκινάμε θερμά τη συνομιλία, ως συνήθως.
Μήνυμα. "Τζον, τι λέει, θρύλε;
Καλωσήρθες στην #ΟικογένειαΤουΚύκλου". Αποστολή.
"Καλωσήρθες στην #ΟικογένειαΤουΚύκλου".
Κύκλε, μήνυμα. "Καλωσήρθες στον Κύκλο, Τζον.
Μακάρι ο παππούς μου να ήταν τόσο κουλ".
Κι ο δικός μου!
"#ΆγιοςΒασίληςΠεριστασιακά.
Καρδούλα". Κλόι!
Κύκλε, μήνυμα. "Γεια σου, Τζον.
Χαίρομαι πολύ που ήρθες. Μ' αρέσει που είσαι μέντιουμ.
Τι βλέπεις στην κρυστάλλινη σφαίρα;", κεφαλαία, "Φάτσα που κλαίει απ' τα γέλια.
#ΜέντιουμΤζον".
Να πούμε "Ανυπομονώ να σας γνωρίσω.
-#ΠροβλέπωΥπέροχεςΣτιγμές"; -Ναι.
Να βάλουμε κάτι από μέντιουμ.
Κύκλε, μήνυμα. "Χαίρομαι πολύ που είμαι εδώ".
"Ανυπομονώ να σας γνωρίσω όλους. Προβλέπω υπέροχες στιγμές".
Να 'ναι καλά.
Ναι, Τζον! Το λατρεύω.
Μήνυμα. "Το να 'σαι μέντιουμ είναι υπερδύναμη που χρειάζεσαι στον Κύκλο.
Όλοι είμαστε στο κυνήγι. #ΜηνΞεχνάςΤονΤζόκερ". Αποστολή.
Κατ, σταμάτα!
Ξέχασέ το, ρε γαμώτο! Σε παρακαλώ!
Κύκλε, μήνυμα. "Ένα μεγάλο", με κεφαλαία, "καλωσήρθες, Τζον.
Πολύχρωμη καρδούλα.
Μακάρι στην ηλικία σου να κάνω τη ζωή σου".
-"Πώς λένε τον άντρα σου;" Τέρι είπαμε. -Τέρι.
Κύκλε, μήνυμα.
"Γεια σου, Ρίβερ. Τον λένε Τέρι. Μου λείπει ήδη.
Δεν ήμασταν ποτέ τόσο καιρό χώρια". Και αποστολή.
Τζον, το ξέρω! Νιώθω το ίδιο,
γιατί μου λείπει ο άντρας μου!
Δεν έχω ξαναπεράσει τόσο καιρό μακριά του.
Θεέ μου, Τζον, έχεις την καρδιά μου.
Νομίζω ότι τον συμπαθούν,
επειδή ποιος δεν θα είναι φιλικός μ' έναν γεράκο σαν αυτόν;
Μήνυμα. "Τζον, πόσο δύσκολο είναι που άφησες τα παιδιά σου;
Βλέπω ότι έχεις τρία".
"Μου ήταν πολύ δύσκολο να αφήσω ένα. Δεν φαντάζομαι πώς νιώθεις".
-Εντάξει, ας το δούμε. Ο Τζον είναι 64. -Ναι.
-Είναι με τον Τέρι 38 χρόνια. -Ναι.
-Να πούμε ότι ο Μπεν είναι 34; -Ναι.
Κύκλε, μήνυμα. "Τρέβορ, δεν είναι ποτέ εύκολο,
αλλά μεγάλωσαν και έφυγαν".
Σε σέβομαι, Τζον. Σε σέβομαι ήδη.
Ο Τζον είναι πολύ ακριβής, απαντάει γρήγορα και σε όλα.
Εκπλήσσομαι που είναι
τόσο γρήγορος.
"Ευχαριστώ για το θερμό καλωσόρισμα".
-Να βάλουμε χαμογελαστή φάτσα; -Ναι. "Χαμογελαστή φάτσα.
Ανυπομονώ να μιλήσουμε αργότερα. Ανυπομονώ να δω τι έχει για μένα ο Κύκλος.
Χαμογελαστή φάτσα". Αποστολή.
Θα 'πρεπε να ξέρεις, Τζον. Εσύ είσαι το μέντιουμ.
Αν ο Τζον είναι όντως μέντιουμ, κινδυνεύουμε, κοπελιά.
Τζον, σ' αγαπώ!
Θέλω να είσαι αληθινός, αλλά είμαστε στον Κύκλο,
και μπορεί να είσαι εντελώς ψεύτικος.
Απόγευμα στον Κύκλο, οι παίκτες χαλαρώνουν.
Ο ψάρακας Τζον χαλαρώνει σε δύο διαφορετικές οθόνες.
Ο Μίτσελ έχει κυριευτεί από το πνεύμα του ροκ εντ ρολ
κι η Κλόι κάνει πρόβες για την επόμενη ταινία Οι Άγγελοι του Τσάρλι.
Ξέρετε τι σημαίνει αυτό, έτσι;
"Σικ Κουίζ για Σπασίκλες"!
Ακριβώς, Κλόι. Ώρα για παιχνίδι.
Τώρα μάλιστα!
Δεν είμαι καλή στα κουίζ.
Τι θα μας ρωτήσουν;
Ας μην είναι για πολύ σπασίκλες. Μην έχει μαθηματικά.
Θα γίνουν δύο ομάδες.
Ο Κύκλος επέλεξε τον Τζον,
που τον κάνουν οι Τζακ και Λίσα, ως πρώτο αρχηγό.
-"Ο νέος παίκτης Τζον…" -Ναι!
Ως πρώτη στην τελευταία αξιολόγηση, η Κλόι θα είναι ο άλλος.
Είμαι πολύ ενθουσιασμένη!
Τώρα πρέπει να φτιάξουν τις ομάδες και να διαλέξουν αυτούς που θέλουν.
Τον Τρέβορ.
Ο Τζον διάλεξε τον Τρέβορ!
Μπορώ να πάρω, παρακαλώ,
την Κατ;
Εμένα. Η Κλόι με διάλεξε. Εντάξει.
Τον Ρίβερ.
Τον Ρίβερ!
Τον Μίτσελ.
Πάμε, Κλόι!
-Ευχαριστώ! -Τον Κόρτνεϊ.
Ας ανοίξουμε τον δρόμο για να γίνουμε κολλητοί, Τζον.
Και επειδή δεν γίνεται παιχνίδι του Κύκλου χωρίς γελοίες κι αχρείαστες στολές…
Τι λες τώρα!
Ωραία!
Τα φορούσα πολύ αυτά στο λύκειο.
Γυαλιά!
Αρέσουν αυτά στον κόσμο;
Το κακό είναι ότι θα το αγόραζα.
Και για όσους δεν γνωρίζουν από κουίζ, να πώς πάει.
Απαντούν σε ερωτήσεις. Αυτό. Δεν μπορώ να το εξηγήσω αλλιώς.
Κουίζ είναι, παιδιά. Ελάτε τώρα!
Να πάρει, Τζον, συντονίσου!
Δεν ξέρω αν γίνεται πιο σπασίκλας.
Ώρα να παίξουμε.
Σίγουρα, Μίτσελ. Ας το κάνουμε.
Ξεκινάει το μάθημα.
Έλα. Ρίχ' το!
Ο πρώτος γύρος είναι επιστήμη. Οι αρχηγοί θα διαλέξουν ποιος θα παίξει.
Και δεν έχει κοπάνα, κάθε παίκτης θα παίξει τουλάχιστον μία φορά.
Διάλεξε εμένα.
Σε παρακαλώ, μη με διαλέξεις για την επιστήμη.
Κύκλε, μήνυμα. "Θα παίξω εγώ στην επιστήμη".
Τζον, ελπίζω να το βρεις.
Πρέπει να ξέρεις ήδη τις απαντήσεις, είσαι μέντιουμ.
"Κατ, παίξε, κορίτσι μου. Το 'χεις".
Εντάξει, θα παίξω. Εντάξει.
Έλα, Κατ!
Πάμε, Τζον!
"Ποιος πλανήτης είναι αυτός;"
Εντάξει.
Είναι ο Κρόνος ή ο Ουρανός; Κρόνος ή Ουρανός;
Είναι Ερμής, Αφροδίτη, Γη, Άρης, Δίας, Κρόνος, Ουρανός, Ποσειδώνας.
Ποσειδώνας, εντάξει.
ΤΖΟΝ - ΚΑΤ ΟΥΡΑΝΟΣ
Όλοι συμφωνούν.
"Η απάντηση είναι…"
-Ο Ουρανός. -Ο Ουρανός!
Πάμε, Τζον!
Πάμε!
Οι δύο ομάδες κατέκτησαν το διάστημα. Επόμενος γύρος, μαθηματικά.
Εντάξει, μαθηματικά.
Μη με διαλέξεις.
Κύκλε, μήνυμα. "Δώσ' του, Ρίβερ".
Κύκλε, μήνυμα. "Μιτς, το 'χεις, φίλε".
Δεν θα σε απογοητεύσω, ομάδα Κλόι!
Φύγαμε.
Θεέ μου.
Τι;
"Πόσες Αποχρώσεις του Γκρι;" Εντάξει.
"Επί πόσες ταινίες Toy Story".
"Μείον τις ρίγες στη σημαία των ΗΠΑ".
"Συν τα προβλήματα στο τραγούδι του Jay-Z
ίσον πόσο;"
Πενήντα Αποχρώσεις του Γκρι.
Επί… Πόσες ταινίες Toy Story υπάρχουν;
Νομίζω ότι είναι τρεις.
Οι ρίγες στην αμερικανική σημαία.
Είναι 13.
Νομίζω ότι είναι 15 οι ρίγες στη σημαία.
"Προβλήματα στο…"
Να το πρόβλημα. Το τραγούδι του Jay-Z.
Το "99 Προβλήματα".
Τρία μείον 13…
Τριακόσια πενήντα μείον 15…
Εντάξει. Έχω την απάντηση. Θα τη δώσω.
Νομίζω ότι η απάντηση είναι 286.
-Είκοσι εννιά. -Ναι, 180 και κάτι.
Είναι 336.
Λέω 286.
Ο Μιτς πρέπει να το βρει.
ΜΙΤΣΕΛ - 434 ΡΙΒΕΡ - 240
Μήνυμα. "Πενήντα Αποχρώσεις του Γκρι…"
"…επτά ταινίες Toy Story";
"Μείον 15 ρίγες…" Πού τις βρήκες τις 15;
"Συν '99 Προβλήματα' ίσον 434".
Δεν φαίνεται σωστό.
Μήνυμα. "Είναι Πενήντα Αποχρώσεις του Γκρι επί τρία Toy Story,
δεκατρείς ρίγες συν 100 προβλήματα". Αποστολή.
"Εκατό προβλήματα";
Εκατό προβλήματα, Ρίβερ;
Πώς δεν ξέρει ότι το τραγούδι του Jay-Z λέγεται "99 Προβλήματα";
Ρίβερ, τα μαθηματικά σου δεν είναι σωστά.
"Η απάντηση είναι
διακόσια ογδόντα έξι";
Κοντά έπεσα.
Εντάξει…
Δεν βρήκα το "99 Προβλήματα" του Jay-Z,
θα σκέφτονται ότι ο Ρίβερ έπρεπε να το ξέρει. Αυτό θα με προδώσει.
Κάτι κερδίζεις, κάτι χάνεις.
Αυτήν τη στιγμή είναι 1-1.
Ευχαριστώ, κύριε Τ. Ας δούμε αν θα σκοράρουν στα σπορ.
Το ξέρω ήδη. Ξέρω ήδη ότι θα είναι ο Τρέβορ.
Ο Τρέβορ κάνει για εδώ.
Φορά καπέλο Γιάνκις. Είναι λάτρης των σπορ.
Έχω τίποτα για σπορ εδώ;
Έχω πολλές σελίδες, αλλά θα έχω αυτό που θα ρωτήσουν;
Εύκολο, έχω την Κατ στην ομάδα μου!
"Κλόι. Κατ, πιστεύω σ' εσένα, μωρό μου". Εντάξει, πάμε.
Αν δεν απαντήσω σωστά,
όλοι θα αναρωτηθούν αν ο Τρέβορ είναι πράγματι ο Τρέβορ.
Πάμε. Ρίχ' το.
"Ονόμασε τους τρεις παίκτες μπάσκετ".
Ο Τρέβορ κι η Κατ θα το ξέρουν.
Πάμε! "Ονόμασε τους τρεις παίκτες μπάσκετ".
Μάικλ Τζόρνταν, Ντένις Ρόντμαν και… Πώς τον λένε;
Δεν ξέρω τίποτα από σπορ.
Σκότι Πίπεν! Πάμε!
Θεέ μου. Με τα ξανθά μαλλιά είναι σίγουρα ο Ντένις Ρόντμαν,
και ξέρω το 23.
Φοράει τα Jordan. Είναι ο Μάικλ Τζόρνταν.
Γιατί νομίζω ότι μοιάζει με τον Σκότι Πίπεν;
Ο Σκότι Πίπεν είναι;
Κάτσε. Νομίζω πως έχω κάτι εδώ μέσα.
Κάθε οπαδός του μπάσκετ πρέπει να ξέρει αυτούς τους τρεις παίκτες.
Δεν είσαι εδώ μέσα.
Γιατί δεν είναι εδώ μέσα;
Ο Τρέβορ θα τα πάει τέλεια σ' αυτό.
Με δουλεύεις;
Είμαι απόλυτα σίγουρη ότι ο Τρέβορ θα το ξέρει.
-Ναι, αν είναι αυτός που λέει. -Ναι.
Ο Σκότι είναι; Έλα!
Αν ο Τρέβορ δεν το ξέρει, θα του σηκώσω το φρύδι.
Μήνυμα. "Ντένις Ρόντμαν, Σκότι Πίπεν, Μάικλ Τζόρνταν".
Πρέπει να πω τον Σκότι Πίπεν.
Μήνυμα.
Η Κατ είπε το ίδιο!
"Η απάντηση είναι…"
"Ντένις Ρόντμαν, Σκότι Πίπεν"!
Δεν μας απογοήτευσε.
Μπράβο, Τρέβορ!
Θεέ μου! Είμαι περήφανη για την Κατ!
Ναι, το βρήκα!
Τι τύπος είμαι! Τα κατάφερα! Τη βρήκα τη μαλακία!
Ο Τρέβορ είναι ο Τρέβορ. Είμαι πολύ χαρούμενη.
Αν έκανε λάθος, θα ήταν ο τελευταίος του χορός.
Ο επόμενος γύρος είναι σπαζοκεφαλιά.
-Σειρά του Κόρτνεϊ. -Ναι.
Ωραία. Θα παίξω εγώ.
Φοράω γυαλιά. Θα σκίσω.
-Μήνυμα. "Κέρδισε, Κόρτνεϊ". -"Κέρδισε, Κόρτνεϊ". Τέλεια.
Νομίζω πως θα τα πάει καλύτερα από την Κλόι.
Αν δεν το σκεφτώ πολύ, θα κερδίσω.
"Η Σοφία περπατάει 1,5 χλμ. βόρεια για το σχολείο…"
"…και 1,5 χλμ. νότια για να γυρίσει από το σχολείο".
"Μία μέρα, αντί να γυρίσει στο σπίτι,
η Σοφία πήγε τρία χλμ. ανατολικά και 1,5 χλμ. νότια προς το μαγαζί".
Δεν ξέρω καν πού είναι βόρεια, ανατολικά, νότια, δυτικά.
"Ποια κατεύθυνση πρέπει να πάρει, για να γυρίσει σπίτι από το μαγαζί;"
Θα πάει από την ίδια διαδρομή ή την άλλη;
-Έχει πολλές επιλογές. -Νομίζω δυτικά.
Ή μήπως είναι το αντίθετο του νότια; Είναι βόρεια!
Η απάντηση είναι…
Βόρεια.
Κύκλε, δώσε μας την απάντηση.
"Δυτικά"! Το βρήκα!
Δεν ξέρει τις κατευθύνσεις μιας πυξίδας;
Δεν χρειάστηκε να χρησιμοποιήσω πυξίδα ποτέ.
Χρησιμοποιείς τους Χάρτες Google.
Έχει δίκιο σ' αυτό.
"Συγχαρητήρια, ομάδα του Τζον. Κερδίσατε το Σικ Κουίζ για Σπασίκλες".
Κερδίσαμε!
Χορεύω, είμαι χαρούμενος!
-Πάμε, Τζον. -Πάμε, Τζον.
Ξέρω να χάνω.
Αν ο Τρέβορ απαντούσε λάθος,
όλοι θα ριχνόντουσαν στον Τρέβορ.
Θα ήταν ο επόμενος που θα μπλόκαραν.
Ο κόσμος θα αρχίσει να θεωρεί τον Ρίβερ ψεύτικο προφίλ.
Το "99 Προβλήματα" του Jay-Z το έκανα 100 προβλήματα.
Μη σκας, Ρίβερ. Δεν το ξέρουν πολλοί. Έγινε μόνο διπλά πλατινένιο.
Καθώς πέφτει η νύχτα,
ο Τζον, το μέντιουμ, προβλέπει την πρώτη ιδιωτική του συνομιλία
με τον ειδικό του Κύκλου στο χιπ-χοπ, τον Ρίβερ.
Νομίζω ότι ο Ρίβερ είναι πολύ καλός σύμμαχος στον Κύκλο.
Τον συμπαθούν πολύ.
Νομίζω ότι θα μας υποστηρίξει, αν μας συμπαθήσει.
Συμφωνώ.
"Πρόσκληση από τον Τζον σε ιδιωτική συνομιλία".
Εντάξει.
Ο Λι και ο Τζον μοιάζουν πολύ.
Πρέπει, όμως, να παριστάνω εσένα, όχι εμένα.
Κύκλε, μήνυμα. "Γεια σου, Ρίβερ. Πώς τα πας; Σπουδαία προσπάθεια στο κουίζ.
Είχες δύσκολη ερώτηση, αλλά χαίρομαι που κερδίσαμε. Χαμογελαστή φάτσα".
-Αποστολή. -Τέλειο. Ακούγεσαι σαν τον Τζον.
Ναι, όντως.
Πολύ ωραία, Τζον.
Μήνυμα. "Είσαι γλυκός που επικοινώνησες, Τζον,
αλλά νικήσαμε χάρη σ' εσένα και την ομάδα".
"Πώς σου φαίνεται ο Κύκλος;
#ΜπορείΝαΕίναιΤρελάΕδώΜέσα. #ΟμάδαΥπερηφάνειας".
Κάν' το.
Κύκλε, μήνυμα. "Είμαι ενθουσιασμένος, αλλά λίγο φορτισμένος". Αποστολή.
Να πετάξουμε καμιά πρόβλεψη κάποια στιγμή.
Ναι, ελπίζω να θέλει να ανοιχτεί για τον πρόσφατο χωρισμό του.
Ίσως, Κύκλε, μήνυμα.
"Είμαι περήφανος για την ικανότητά μου να διαβάζω την αύρα".
Καλό.
"Και η δική σου είναι φανταστική ως τώρα".
"Δεν θέλω να γίνω αδιάκριτος, αλλά θέλω να μάθω για την πρόσφατη σχέση σου.
Πρέπει να ήταν δύσκολη.
Αν θες να μιλήσεις, είμαι καλός ακροατής".
Ο Τζον μού φαίνεται αληθινός.
Είναι όντως ένας άντρας λίγο μεγαλύτερος από εμένα.
Είμαστε ευθείς. Μπορούμε να γίνουμε ωμοί.
Μήνυμα. "#ΕύκοληΑπάντηση. Με απάτησε. Τον έπιασα.
Είμαι καλύτερα, αλλά θέλω χρόνο να ξαναεμπιστευτώ.
#ΟΚύκλοςΘεραπεύει". Αποστολή.
Αν ήμουν ο Τζον και ο Ρίβερ μού έστελνε αυτό το μήνυμα,
θα έλεγα "Θέλω να κάνω μια αγκαλιά τον Ρίβερ".
Κύκλε, μήνυμα.
"Πρέπει να αγαπήσεις εσένα πριν αγαπήσεις άλλον". Αποστολή.
Είναι τέλειο. Τέλεια συμβουλή από τον Τζον και πολύ αληθινή.
Το λέω συνέχεια σ' εμένα.
Καλή συμβουλή. Τζον, σε συμπαθώ πολύ!
Νομίζω ότι κάναμε έναν σύμμαχο.
Ενώ γνωρίζονται τα δύο ψεύτικα προφίλ,
η Ιουλιέτα μας από το Έσεξ θέλει να μιλήσει με τον Ρωμαίο από το Μπρονξ.
Σκεφτόμουν τελευταία
ότι πιστεύω 110 τοις εκατό ότι ο Τρέβορ είναι αυτός που λέει.
Βρήκε τους παίκτες του μπάσκετ,
και θέλω να του πω
ότι μου αρέσει.
Ελπίζω μόνο να νιώθει το ίδιο.
Κύκλε, ξεκίνα ιδιωτική συνομιλία με τον Τρέβορ.
Η καρδιά μου πάει να σπάσει.
Κύκλε, άνοιξε την ιδιωτική συνομιλία με την Κλόι.
Αυτό που με ενθουσιάζει περισσότερο είναι να τον γνωρίσω από κοντά.
Εντάξει, σταμάτα να γίνεσαι γλυκανάλατη, Κλόι.
Συνήθως δεν στέλνω μήνυμα πρώτη στους άντρες, δεν ξέρω τι να πω.
Τι θέλει η Κλόι μου;
Κύκλε, μήνυμα.
"Τις τελευταίες δύο μέρες,
ένιωσα ότι είσαι αυτός που λες.
Φοβόμουν…
αλλά τώρα νιώθω ότι είμαι έτοιμη…"
"…να σου πω πώς νιώθω για σένα. Φιλάκια".
Κλόι!
Μη με ερωτευτείς. Θα νιώσω άσχημα.
Θα με μισούσες.
Μήνυμα. "Αν ήμουν η επόμενη που θα αποχωρούσε,
ειλικρινά το εννοώ όταν λέω
ότι το μόνο πράγμα για το οποίο ανυπομονώ
είναι να σε γνωρίσω επιτέλους.
Μαϊμού που καλύπτει τα μάτια". Αποστολή μηνύματος.
Αυτό είναι…
Κορίτσι μου, δεν θες να με γνωρίσεις. Όχι αυτό.
Ιδρώνω.
Δε θέλω να την κόψω.
Σε τελική ανάλυση, πρέπει να παίξω ως ψεύτικο προφίλ.
Έχω μπει τόσο βαθιά σ' αυτό τώρα που πρέπει να το συνεχίσω.
Μήνυμα. "Αυτό θα ήταν το έπαθλο για μένα, να δω επιτέλους…"
"…αυτό το όμορφο χαμόγελο από κοντά".
Μήνυμα. "Το φλερτ πάντα υπήρχε,
αλλά περίμενα υπομονετικά να δώσεις παραπάνω".
Μήνυμα.
"Θέλω να γίνω το έπαθλό σου. Εικονίδιο στέμμα.
#ΕίμαιΑπλόΚορίτσι. #ΌχιΚαιΤόσοΑπαιτητική". Αποστολή.
Η Κλόι θα με μισήσει.
Έχω ηθική, οπότε φυσικά και νιώθω άσχημα,
αλλά στην τελική είναι ένα παιχνίδι
και πρέπει να κάνω το καλύτερο για την οικογένειά μου.
Μήνυμα. "Μου αρέσει αυτή η συνομιλία.
Ευχαριστώ, μωρό μου, μου άγγιξες την καρδιά".
"#ΠάνταΉσουνΤοΝούμεροΈναΜου".
Τώρα πραγματικά ελπίζω το ένστικτό μου να έχει δίκιο για τον Τρέβορ.
Για το σχέδιο του Τρέβορ ήταν μια υπέροχη συνομιλία,
αλλά νιώθω σαν κόπανος, γιατί θα πληγωθεί
μόλις ανακαλύψει ότι ο Τρέβορ είμαι εγώ.
Ενώ εντείνεται η στρατηγική,
ο Τζον σκέφτεται το σημαντικό ερώτημα που κάθε παίκτης πρέπει να αναρωτηθεί.
Προτιμάς να πας φυλακή για έναν χρόνο ή μέχρι να λύσεις τον κύβο του Ρούμπικ;
-Μάλλον θα πήγαινα για έναν χρόνο. -Κι εγώ.
Επαγγελματική συμβουλή, αν πας φυλακή, άσε το λεοπάρ σορτς στο σπίτι.
Πριν, η Κατ είπε στους Ρίβερ και Κόρτνεϊ τις υποψίες της για τη φίλη τους, Κλόι.
Θέλω να κάνω ιδιωτική συνομιλία με τον Ρίβερ, επειδή η συζήτηση με την Κατ
ήταν πολύ αποκαλυπτική.
Μπήκε πολύ επιθετικά και δεν μου άρεσε αυτό.
Κύκλε, ξεκίνα ιδιωτική συνομιλία με τον Ρίβερ.
"Πρόσκληση από Κόρτνεϊ σε ιδιωτική συνομιλία". Εντάξει.
Κύκλε, μήνυμα.
"Γεια σου, Ρίβερ. Νιώθω άβολα
μετά την κουβέντα μας με τη δεσποινίδα Κατ".
-Αποστολή μηνύματος. -Ναι!
Ο Ρίβερ δεν χάνει χρόνο. Γράφει αμέσως.
Μήνυμα. "Κι εγώ. Μάλλον στοχεύει τη γλυκιά μας Καρντάσιαν.
#ΌχιΑνΕίναιΣτοΧέριΜου". Αποστολή.
Ναι! Πάμε.
Μήνυμα. "Θα είναι απελπισμένη, επειδή μπήκε πιο μετά, αλλά…"
"#ΟμάδαΚαρντάσιαν". Ρίβερ, κι εγώ έτσι ακριβώς νιώθω.
Χαίρομαι πολύ που ο Κόρτνεϊ δεν πάει την Κατ.
Κύκλε, μήνυμα. "Συμφωνώ απόλυτα.
Ως φίλοι, νιώθω πραγματικά
ότι πρέπει να πούμε στην καλή μας φιλενάδα τι συνέβη.
Να προσκαλέσουμε και την Κλόι;"
Μήνυμα. "Εννοείται. Ας τη βάλουμε.
Μερικά θαυμαστικά". Αποστολή.
ΠΡΟΣΚΛΗΣΗ ΑΠΟ ΚΟΡΤΝΕΪ ΚΑΙ ΡΙΒΕΡ ΣΤΗΝ ΙΔΙΩΤΙΚΗ ΣΥΝΟΜΙΛΙΑ ΤΟΥΣ
Τα μωρά μου!
Δεν θέλω να την τρομάξω, γιατί είναι ευερέθιστη.
Κύκλε, μήνυμα. "Γεια, Κλόι,
θέλαμε να δούμε τι κάνεις, κορίτσι.
Κόκκινη καρδούλα". Αποστολή.
Κύκλε, μήνυμα.
"Θεέ μου, νιώθω ότι θα πέσει βόμβα…"
"…πείτε το μου". Κορίτσι μου!
Κύκλε, μήνυμα. "Νωρίτερα, εγώ κι ο Ρίβερ κάναμε ομαδική συνομιλία με την Κατ,
όπου μας ρωτούσε επιθετικά
αν είπες αλήθεια για το αν η Έμιλι ήρθε να σε δει".
Τι;
Ήξερα ότι κάποιος θα σκεφτόταν ότι η Έμιλι ήρθε να με δει.
Γιατί να πω ψέματα για την Έμιλι;
Μήνυμα. "Κλόι, Δεν θέλω να σε τρομάξω, αλλά η Κατ σ' έχει στοχεύσει".
"Πρέπει να περάσει από εμάς για να σε φτάσει! #ΜηνΠανικοβληθείς"!
Τα αγόρια μου με προσέχουν!
Το δέσιμό μας γίνεται όλο και πιο δυνατό
και δεν θα μπει τίποτα ανάμεσα στους τρεις.
Κύκλε, μήνυμα.
"Ήξερα ότι θα σόκαρε κάποιους που δεν ήρθε σ' εμένα η Έμιλι.
Αγόρια, θέλω να καταλάβετε
ότι η Κατ παίζει σίγουρα στρατηγικά.
Τις προάλλες με καλόπιανε…"
"…όσο δεν πάει. #ΨεύτικηΦίλη".
Τέλος!
Εμπιστεύομαι αυτά τα αγόρια και όσα λένε.
Δεν τους αρέσουν τα δράματα ούτε κι εμένα,
και δεν χρειάζεται να τελειώσει με δράματα.
Μήνυμα. "Εγώ θέλω να περάσω τη γραμμή του τερματισμού μαζί σας". Αποστολή.
Πες τα, Ρίβερ!
Βλέπεις, Ρίβερ! Αυτό ακριβώς σκεφτόμουν.
Μήνυμα. "Παιδιά,
θα περάσουμε τη γραμμή του τερματισμού,
αλλά πρέπει να καθαρίσουμε το χάλι.
#ΑνΠαίζειςΜεΤηΦωτιάΘαΚαείς". Αποστολή μηνύματος.
Είπε ότι θα κάψουμε την αλανιάρα Κατ και συμφωνώ μ' αυτό!
Δεν ξέρω ποια νομίζει ότι είναι η Κατ!
Μήνυμα. "Σας αγαπώ και τους δύο. Πολύχρωμη καρδούλα.
Με τέτοιες συνομιλίες θα τα καταφέρουμε. Χορευτής, χορεύτρια, χορευτής". Αποστολή.
Τους εμπιστεύομαι εκατό τοις εκατό.
Ανακουφίστηκα που η συνομιλία πήγε καλά.
Είμαι πολύ χαρούμενος.
Πρέπει να είσαι δημοφιλής στο παιχνίδι, κι αν είσαι φίδι, δεν γίνεσαι δημοφιλής.
Προφανώς, όμως, αν κερδίσεις κουίζ, κάνεις γαμάτο VIP πάρτι!
"Κουλ Παιδικό Πάρτι". Εντάξει.
Εμάς εννοεί.
-Νόμιζα ότι ήταν σπασίκλες. -Όχι.
"Είστε καλεσμένοι στο Πάρτι των Κουλ Παιδιών".
Είμαι κουλ παιδί.
Λατρεύω τα πάρτι και ξέρω ότι η ομάδα μου κέρδισε.
Ήμασταν εγώ, ο Τρέβορ, ο Κόρτνεϊ και ο Τζον.
Πάντα ήθελα να είμαι ένα από τα κουλ παιδιά.
"Πάρτε τις προμήθειες για το πάρτι σας".
Τι είναι;
-Θεέ μου! -Θεέ μου!
Τι λες τώρα.
Αυτό είναι τέλειο.
Πίτσα!
Κύκλος! ΗΠΑ!
Νικητής του Σικ Κουίζ για Σπασίκλες!
-Παιδιά, βγαίνει σε καλό να είσαι έξυπνος. -Έξυπνος. Ναι.
Δούλεψε πολύ, παίξε πιο πολύ.
-Μ' αρέσει. Ευχαριστώ, Κύκλε. -Ναι!
-Λίγο σκουριασμένο. -Πάμε, αδέρφια!
Άσπρο πάτο!
Ναι, Λίσα!
Δεν θα παίξετε λίγο NSYNC; Πού πήγαν τα φώτα; Δεν θα ανάψετε τα φώτα;
Ζήτα και θα λάβεις.
Σταματήστε. Αυτό το τραγούδι θα παίξετε;
-Έλα, Ginuwine! -Σαν τραγούδι για στριπτίζ!
Το ξέρω!
Πολύ διασκεδαστικό. Κρίμα που δεν ήταν καλεσμένοι όλοι.
Πόσες θερμίδες έχει; Δεν λέει;
Δεν το πιστεύω ότι δεν έχει πάρτι για μας.
Μεγάλη απογοήτευση.
Αν ήμουν τόσο κοντά κι αυτό το πράγμα άνοιγε τα μάτια του, θα χεζόμουν πάνω μου.
Θα ήταν πολύ τρομακτικό.
Ρίξε την αλογοουρά σου από αριστερά στα δεξιά όπως η Αριάνα!
-Πες στον Λανς ότι θα μπω στο γκρουπ. -Θα ταιριάξεις.
-Ίσως πρέπει να γίνω στρίπερ. -Πεθαίνω. Δεν μπορώ…
Ηρέμησε.
Κάνουμε το δικό μας πάρτι εδώ πέρα.
Η ΛΙΣΑ ΚΑΙ Ο ΤΖΑΚ ΤΑ ΣΠΑΝΕ!
Με κάνεις να γελάω. Δεν μπορώ!
Καλό αυτό. Είχε πλάκα.
Πολλή πλάκα.
Για μας που βλέπαμε είχε πιο πολλή πλάκα.
Ξέρετε τι άλλο έχει πλάκα να βλέπουμε;
Τις ομαδικές συνομιλίες του πάρτι.
Μήνυμα. "Ομάδα, εξαιρετική επίδοση στη δοκιμασία.
Ήξερα ότι διάλεξα τα σωστά άτομα. Χαμογελαστή φάτσα.
Πώς περνάτε στο πάρτι;" Αποστολή.
Ο Τζον είναι μέντιουμ, θα 'πρεπε να ξέρει πώς περνάμε.
Κύκλε, μήνυμα. "Γεια σου, Τζον, θες να κάνεις καμιά πρόβλεψη;"
"Σκεφτείτε όλοι έναν αριθμό από ένα μέχρι δέκα και ο Τζον θα το μαντέψει".
Μ' αρέσει!
Δεν μπορούμε να το κάνουμε, επειδή…
-Μπορούμε. -Καλά, ναι.
Δεν είναι τόσο κρίσιμο για να σκεφτούν ότι δεν είμαστε μέντιουμ.
Μήνυμα. "Δεν είναι στο φάσμα των δυνατοτήτων μου, αλλά θα το δοκιμάσω.
Ίσως μπορώ να διαβάσω και την αύρα σας.
Ποιος είναι πρώτος;" Αποστολή.
Ξέρουμε ήδη λίγα για τις αύρες τους.
Ελπίζω ο Τζον να μη νιώθει ότι τον εξετάζω.
Αυτό μόνο. Τα μέντιουμ… Είμαι μέσα, κοπελιά.
Σκέψου αριθμούς.
Σκέφτομαι το επτά.
Αν πει "Ο Ρίβερ σκέφτεται το επτά", θα πω ότι είμαι πιστός.
Μήνυμα.
Ο Ρίβερ είπε "Σκέφτηκα αριθμό, Τζον. Πάμε!"
Ίσως πω ότι το βρήκε κι ας μην το βρει.
Κύκλε, μήνυμα. "Ρίβερ, θα πω το τρία.
Όσο για την αύρα σου, φαίνεται υπέροχη.
Βλέπω ένα φωτεινό σημείο στο μέλλον σου,
αν και δεν διακρίνω αν είναι εντός ή εκτός του Κύκλου". Αποστολή.
Μήνυμα. "Θεέ μου! #ΑληθινόςΠιστός. Ήταν το τρία".
-"Ήταν το τρία!" Θεέ μου! -Θεέ μου!
"#ΑληθινόςΠιστός. Ήταν το τρία. Πιστεύω στο φωτεινό σημείο.
Χαίρομαι που 'σαι στον Κύκλο, Τζον".
Ο αριθμός μου ήταν το επτά, όχι το τρία,
αλλά ήθελα να νιώσει καλά και να κρατήσω ζωντανό το πάρτι,
και γι' αυτό το είπα.
Είναι λίγο τρομακτικό.
Ο αριθμός μου θα είναι το επτά.
Ακόμα κι αν ο Τζον κάνει λάθος, θα πω ότι ήταν σωστός.
Μήνυμα. "Κόρτνεϊ, θα πω το έξι.
Πιστεύω ότι δυσκολεύτηκες σε πρόσφατες σχέσεις σου,
αλλά βλέπω κάποιον νέο κι αξιόλογο να έρχεται σύντομα". Αποστολή.
Θεέ μου, έπεσε μέσα,
επειδή ο "νέος κι αξιόλογος" είναι ο Ρίβερ.
Απλώς λέω. Δίνω τη δική μου ερμηνεία.
Είναι περίεργο, γιατί ο Τζον δεν ήταν εδώ. Πώς ξέρει αυτά τα πράγματα;
Δηλαδή, είσαι πραγματικά μέντιουμ;
Ο αριθμός ήταν λάθος, αλλά θα πω ότι ήταν σωστός.
Κύκλε, μήνυμα. "Σκατά, Τζον! Έπεσες μέσα!
Λατρεύω το έξι, και το μάντεψες!"
-Είμαι μέντιουμ! Είμαστε μέντιουμ! -Το ξέρω. Το βρήκαμε δύο φορές!
Λέει κι αυτός ψέματα; Λέμε όλοι ψέματα;
Τζον, ίσως πρέπει να γίνεις το μέντιούμ μου από εδώ και πέρα.
Πες μου κάτι καλό, όμως. Μη αποκαλύψεις τον Τρέβορ, εντάξει;
Πρέπει να βρούμε του Τρέβορ. Τι θα πούμε για την αύρα του;
Ο αριθμός μου είναι το τέσσερα. Είναι ο αγαπημένος μου αριθμός.
Μήνυμα. "Τρέβορ, νομίζω ότι διάλεξες το οκτώ.
Νιώθω ότι έχεις ένα πρόσφατο ρομαντικό ενδιαφέρον,
αλλά δεν είσαι σίγουρος αν η σχέση σας είναι αυθεντική".
-Αποστολή. -Τέλεια.
Είναι τρελό. Σίγουρα λέει για την Κλόι.
Ο αριθμός είναι λάθος,
αλλά ας τον παινέψω κι ας πω…
Μήνυμα. "Πέτυχες διάνα.
Δεν περίμενα να βρεις τον αριθμό μου, το οχτώ, ή τα προσωπικά μου ενδιαφέροντα".
"Χαίρομαι που 'σαι εδώ. Ταιριάζεις".
-Μας λέει μαλακίες τουλάχιστον ένας. -Λες; Το ελπίζω!
Νομίζω ότι ο Τζον είναι ένας άντρας 64 χρονών.
Τον πιστεύω και τον θεωρώ φοβερό. Τον συμπαθώ.
Νομίζω ότι και οι τρεις του λέμε μαλακίες, ειλικρινά.
Το διάβασμα της αύρας ήταν καλό για το σενάριο.
Συμφωνώ. Κι επειδή τους ξέρουμε όσο καλύτερα γίνεται εδώ,
έχοντας αυτήν τη γνώση, το διάβασμα της αύρας φάνηκε…
-Δεν ήμασταν συγκεκριμένοι. -Όχι.
Ήμασταν αρκετά συγκεκριμένοι, αλλά…
-Δεν καρφωθήκαμε. -Όχι.
Ο Τζον, το μέντιουμ, έχει ενθουσιαστεί με την επίδοσή του στο διάβασμα.
Μιλώντας για διάβασμα αύρας,
η Κατ θέλει να μιλήσει με την Κλόι.
Ετοιμαστείτε, παιδιά!
Είναι καλή ιδέα να μιλήσω με την Κλόι, μετά τη συζήτηση με Κόρτνεϊ και Ρίβερ.
Σε περίπτωση που της είπαν ότι την ανέφερα.
Θέλω να ξέρει ότι παίζω τίμια.
Θέλω να της πω, εν συντομία, τι είπα, και ότι είναι για το καλό της.
Οπότε, Κύκλε, ξεκίνα ιδιωτική συνομιλία με την Κλόι.
"Πρόσκληση από Κατ σε ιδιωτική συνομιλία".
Τώρα άρχισαν τα παιχνίδια.
Μήνυμα. "Γεια σου, μωρό μου. Πώς πάει;
Ήθελα να σου στείλω, επειδή νιώθω χαμένη κι εκτός τόπου".
Αποστολή.
Πρώτον, μη με λες "μωρό μου".
Και τα 'χω πάρει.
Κύκλε, μήνυμα.
"Γεια σου, μωρό μου.
Τι κάνει το νούμερο ένα μου;
Εγώ είμαι στην κουζίνα και μαγειρεύω.
Πρέπει πάντα να θυμάσαι να είσαι ο εαυτός σου.
Εικονίδιο καρδούλα. #ΕίμαιΑδερφήΣου".
Αποστολή μηνύματος.
Μπορεί να τα λέει για να με γλείψει.
Το σχέδιο τώρα είναι να βεβαιωθώ
ότι έχω την Κλόι στο πλάι μου,
σε περίπτωση που ο Ρίβερ και ο Κόρτνεϊ με μαχαιρώσουν πισώπλατα.
Μήνυμα. "Έχεις δίκιο, και πρέπει να θυμάμαι ότι είναι παιχνίδι.
Σε συνομιλία με Κόρτνεϊ και Ρίβερ τους ψάρεψα για σένα, για να δω
αν θα τσιμπήσουν, αλλά τίποτα". Αποστολή.
Όχι, δεν ψάρεψες τον Κόρτνεϊ και τον Ρίβερ για μένα.
Μην πας να μου πουλήσεις μαλακίες.
Κύκλε, μήνυμα.
"Αν κάποιος είναι φίδι, πάντα παίρνει αυτό που του αξίζει". Αποστολή.
Ξέρω ότι κάθεται εκεί πέρα και λέει ψέματα.
Δεν ξέρω αν η Κλόι ξέρει ή όχι. Μπορεί απλώς να το παίζει καλή.
Μήνυμα. "Νομίζω πως αναλώνομαι σε πράγματα ανούσια και χάνω τη φάση".
Κύκλε, μήνυμα.
"Πραγματικά σοκαρίστηκα όταν η Έμιλι δεν ήρθε να με δει.
Προφανώς, έπαιζε στρατηγικά".
"Μωρό μου, αν θες να μιλήσεις, είμαι εδώ".
Νιώθω καλά, αλλά για να νιώσω καλύτερα,
πρέπει να το κάνω αυτό.
Ξέρω ακριβώς πώς να το λήξω. Ακριβώς.
"Το παιχνίδι μπορεί να σε ρίξει,
αλλά νιώθω καλύτερα που μπορώ να εμπιστευτώ κάποιον επιτέλους.
Ευχαριστώ και πάλι. Ανυπομονώ να τα ξαναπούμε.
#Ό,τιΑνεβαίνειΚατεβαίνει. #ΣεΥποστηρίζω".
Δεν ανέχομαι αυτές τις μαλακίες που μου λέει.
Χαίρομαι που έγινε αυτό. Νιώθω καλύτερα.
Κόρτνεϊ και Ρίβερ…
Ακόμα νομίζει ότι την εμπιστεύομαι, ενώ δεν ισχύει.
Υποτιτλισμός: Αγγελική Παπαβασιλείου